gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3579, del 09-09-1999 (1999/7817)

Nomenament de l'adjunta primera i l'adjunt segon del Síndic de Greuges.
-----------------------------------------------------------------------

### Dades del document

Número de DOGV
:   3579

Data del DOGV
:   09-09-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7817


Organisme emissor
:   Sindic de Greuges

Tipus de document
:   Anunci

Nomenament de la adjunta primera, i de l'adjunt segon del Síndic de Greuges.[1999/Q7817]
  
En compliment del que disposa l'article 8 de la Llei de la Generalitat Valenciana 11/1988, de 26 de desembre, del Síndic de Greuges, i després del dictamen favorable adoptat per la Comissió de Peticions de les Corts Valencianes, en la reunió de data 28 de juliol de 1999, he resolt:
  
Nomenar la senyora Emilia Caballero Álvarez adjunta primera, i el senyor Luis Figueiras Dacal adjunt segon del Síndic de Greuges.
Diari Oficial de la Generalitat Valenciana


Sumari del DOGV 3460, del 24-03-1999 (1999/2368)

CORRECCIÓ d'errades a la Resolució del 18 de febrer de 1999, per la qual són nomenats funcionaris de carrera d'administració especial les persones que han superat els cursos d'adaptació del règim jurídic del personal laboral fix del grup C a la naturalesa dels seus llocs de treball d'aquesta universitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/2368


Organisme emissor
:   Universitat de València

Tipus de document
:   Correcció d'errades

CORRECCIÓ d'errades a la Resolució del 18 de febrer de 1999, per la qual són nomenats funcionaris de carrera d'administració especial les persones que han superat els cursos d'adaptació del règim jurídic del personal laboral fix del grup C a la naturalesa dels seus llocs de treball d'aquesta universitat. [1999/X2368]
  
Advertida errada material en la publicació de la Resolució del 18 de febrer de 1999 d'aquesta universitat, cal efectuar la següent correcció:
  
Modificar la assignació d'escales als següents funcionaris i funcionàries
  
En l'annex I. On diu:
  
Escala tècnica bàsica d'Informàtica
  
51724440 Castelló Moreno, Jaime
  
57631886 Martínez Giménez, Antonio
  
Escala tècnica bàsica d'Odontologia
  
14890187 Blasco Ruiz, María
  
20364576 Carpi Lobatón, Àlvar
  
58122967 López Arroyo, M. Isabel
  
11964055 López Arroyo, Pilar
  
Escala tècnica bàsica d'Informació
  
36674954 Tormo Albert, Juan Carlos
  
Afegiu a l'escala següent:
  
Escala tècnica bàsica d'Investigació
  
78340775 Blasco Ruíz, María
  
53181504 Castelló Moreno, Jaime
  
70975362 Carpi Lobatón, Àlvar
  
38590579 López Arroyo, M. Isabel
  
85670219 López Arroyo, Pilar
  
30798418 Martínez Giménez, Antonio
  
57384430 Tormo Albert, Juan Carlos
  
Aquesta correcció d'errades no altera el termini de presa de possessió.
Diari Oficial de la Generalitat Valenciana


Sumari del DOGV 3651, del 23-12-1999 (1999/10891)

Informació pública del depòsit de l'acta de constitució i els estatuts de l'organització professional denominada Asociación Valenciana de Detectives.
-----------------------------------------------------------------------------------------------------------------------------------------------------

### Dades del document

Número de DOGV
:   3651

Data del DOGV
:   23-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10888


Organisme emissor
:   Conselleria d'Ocupació

Tipus de document
:   Anunci

Informació pública del depòsit de l'acta de constitució i els estatuts de l'organització professional denominada Asociación Valenciana de Detectives. [1999/M10186]
  
Tot complint el que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en la indicada normativa, es fa públic que han sigut depositats en aquesta oficina, adscrita a la Direcció General de Treball, l'acta de constitució i els estatuts de l'organització professional denominada Asociación Valenciana de Detectives, l'àmbit territorial de la qual se circumscriu a la Comunitat Valenciana, i el professional comprén els detectius privats, amb domicili professional a la Comunitat Valenciana, que hagen mantingut una trajectòria professional irreprotxable, i que tinguen interés a servir els fins de l'associació, i que voluntàriament hi sol·liciten la seua afiliació. Firmen l'acta de constitució el senyor Luis Iglesias Asuar, el senyor Octavio Morella Ortín i altres.
Diari Oficial de la Generalitat Valenciana


Sumari del DOGV 3522, del 22-06-1999 (1999/5238)

Informació pública de l'expedient de la modificació puntual número 3 de les Normes Subsidiàries de Planejamient.
----------------------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5238


Organisme emissor
:   Ajuntament de Castelló de Rugat

Tipus de document
:   Anunci

Informació pública de l'expedient de la modificació puntual número 3 de les Normes Subsidiàries de Planejamient. [1999/5238]
  
L'ajuntament en ple, en la sessió del dia 19 de maig de 1999, va acordar sotmetre a informació pública l'expedient de la modificació puntual número 3 de les Normes Subsidiàries de Planejament relativa a:
  
1. Modificació de l'article 63 de les ordenances, referent a l'edificabilitat màxima de parcel·la en granges.
  
2. Redacció d'un nou article de les ordenances del Pla Parcial «El Molí» i modificació del plànol 3.3 de l'esmentat pla, per possibilitar l'execució d'un equipament públic a l'interior d'un jardí.
  
3. Modificació de l'article 40 i 39 de les ordenances del Pla Parcial «El Molí» per possibilitar la ubicació d'instal·lacions industrials adossades.
  
Aquest expedient, com també el projecte diligenciat, redactat per l'arquitecte municipal senyor Joaquim Egea i Martínez, es troben dipositats en l'Ajuntament de Castelló de Rugat, sotmesos a informació pública per un període d'un mes, comptador des de la publicació d'aquest anunci en el Diari Oficial de la Generalitat Valenciana, a disposició de qualsevol persona que vulga examinar-lo i es podran presentar les al·legacions que s'estimen oportunes.
  
La qual cosa fem pública perquè en prengueu coneixement.
Diari Oficial de la Generalitat Valenciana


Sumari del DOGV 3602, del 11-10-1999 (1999/8657)

Resolució de la Gerència d'Infraestructura i Equipament de la Defensa per la qual anuncia la subhasta pública de la propietat de l'estat (ram de Defensa) denominada Parcel·la edificable de l'Ajudantia Militar de Marina de Dénia (Alacant).
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/8657


Organisme emissor
:   Ministeri de Defensa

Tipus de document
:   Resolució

Resolució de la Gerència d'Infraestructura i Equipament de la Defensa per la qual anuncia la subhasta pública de la propietat de l'estat (ram de Defensa) denominada Parcel·la edificable de l'Ajudantia Militar de Marina de Dénia (Alacant). [1999/M8657]
  
Terreny amb forma de polígon irregular de sis costats, amb façana al carrer del Castell d'Olombroi i a la futura prolongació dels carrers del Doctor Manuel Muñoz i passeig del Salador. Inscrita en el Registre de la Propietat de Dénia al tom 1.563, llibre 685, foli 89, finca número 6.602, inscripció segona.
  
Superfície segons registre: 739,12 metres quadrats. Sòl urbà.
  
Quantitat tipus mínima per a la subhasta: 269.933.932 pessetes.
  
Va ser desafectada, declarada la seua alienabilitat i posada a disposició de l'antiga Gerència d'Infraestructura de la Defensa, amb data 19 de juliol de 1993.
  
Característiques físiques, tècniques i usos urbanístics de la propietat: les que figuren en el plec, que regeix per a la subhasta.
  
L'acte de subhasta se celebrarà davant la mesa constituïda a l'efecte, en la seu de la Gerència d'Infraestructura i Equipament de Defensa, carrer de la Princesa, número 32 (entrada pel número 36), el dia 3 de novembre de 1999 (dimecres), a partir de les 10.00 hores.
  
Informació i plecs: en les oficines de la delegació de Defensa a Alacant, carrer de Colòmbia, número 3, en la delegació de la GIED a València i Múrcia, carrer de l'Almodí, número 16, segon, tercera, de València (telèfon 92 983 73 91) i en la Gerència d'Infraestructura i Equipament de la Defensa, al domicili abans indicat (telèfon 52 999 25 08), en horari d'oficina, així com en la pàgina web www.gied.es.
  
Madrid, 4 d'octubre de 1999.- El director gerent, p. d., (O.24/1999, BOE 24/1999): Juan Antonio Miguélez Paz.
Diari Oficial de la Generalitat Valenciana


Sumari del DOGV 3478, del 21-04-1999 (1999/2720)

RESOLUCIÓ de 29 de gener de 1999, de la Universitat Politècnica de València, per la qual nomena el senyor Salvador Lucas Alba, professor titular d'escola universitària de l'àrea de coneixement Llenguatges i Sistemes Informàtics, adscrita al Departament de Sistemes Informàtics i Computació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3478

Data del DOGV
:   21-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/2720


Organisme emissor
:   Universitat Politècnica de València

Tipus de document
:   Resolució

RESOLUCIÓ de 29 de gener de 1999, de la Universitat Politècnica de València, per la qual nomena el senyor Salvador Lucas Alba, professor titular d'escola universitària de l'àrea de coneixement Llenguatges i Sistemes Informàtics, adscrita al Departament de Sistemes Informàtics i Computació. [1999/Q2720]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 3 d'abril de 1998, d'aquesta Universitat, plaça número 81/1998, codi 1.267 (BOE de 7 de maig de 1998), i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Salvador Lucas Alba, amb document nacional d'identitat número 07255916, professor titular d'escola universitària de la Universitat Politècnica de València, de l'àrea de coneixement Llenguatges i Sistemes Informàtics, adscrita al Departament de Sistemes Informàtics i Computació.
  
València, 29 de gener de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3440, del 23-02-1999 (1999/1439)

Informació pública del Programa d'Actuació Integrada de la Unitat d'Execució número 5 del Pla Especial de Reforma Interior i Protecció de Patraix (Àmbit A-3 del Pla General d'Ordenació Urbana de València).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3440

Data del DOGV
:   23-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1439


Organisme emissor
:   Nuevas Residencias Mil, SL

Tipus de document
:   Anunci

Informació pública del Programa d'Actuació Integrada de la Unitat d'Execució número 5 del Pla Especial de Reforma Interior i Protecció de Patraix (Àmbit A-3 del Pla General d'Ordenació Urbana de València). [1999/M1439]
  
L'entitat mercantil Nuevas Residencias Mil, SL, titular del codi d'identificació fiscal B-96278197, domiciliada al carrer de Pascual y Genís, 19, 2ª, de València, ha formulat una proposta de Programa per al Desenvolupament de l'Actuació Integrada (alternativa tècnica) de la Unitat d'Execució número 5 del Pla Especial de Reforma Interior i Protecció de Patraix (Àmbit A-3 del Pla General d'Ordenació Urbana de València). Aquesta s'acompanya amb el projecte d'urbanització per a la informació pública i tramitació conjunta amb el primer, i la corresponent aprovació. Tot això a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segons el que disposa l'article 48.1.C, en relació amb l'article 46.3 de l'esmentada llei, se sotmeten la proposta del programa i el projecte d'urbanització a informació pública per termini de 20 dies hàbils comptats a partir del dia següent a la publicació d'aquest edicte en el Diari Oficial de la Generalitat Valenciana.
  
La dita documentació es troba dipositada a la Notaria del senyor Carlos Pascual de Miguel (protocol 768), situada al carrer de Correus número 12, 3º, de València.
  
Qualsevol interessat pot comparéixer en l'esmentada notaria de 09.00 a 14.00 hores i sol·licitar l'exhibició de l'acta de protocol·lització de la documentació que integra la proposta de programa i el projecte d'urbanització, així com obtindre una còpia d'aquesta. També pot personar-se en l'Ajuntament de València, avinguda d'Aragó, 47, 4ª planta, per a examinar l'exemplar dipositat en aquest (Registre General d'Entrada número 00.017) i formular-hi, si escau, al·legacions, alternatives tècniques i/o proposicions juridicoeconòmiques. I en ambdós casos (Notaria i Ajuntament) en el termini indicat en el paràgraf anterior (20 dies hàbils a partir de la publicació d'aquest edicte en el DOGV).
Diari Oficial de la Generalitat Valenciana


Sumari del DOGV 3407, del 07-01-1999 (1998/10378)

Recurs contenciós administratiu número 02/3768/1997. Notificació i citació a comparéixer.
-----------------------------------------------------------------------------------------

### Dades del document

Número de DOGV
:   3407

Data del DOGV
:   07-01-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/10401


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 02/3768/1997. Notificació i citació a comparéixer. [1998/Q10341]
  
El secretari general de la Conselleria d'Economia, Hisenda i Administració Pública, fa saber:
  
Que Asociación de Médicos y Farmacéuticos Inspectores ha interposat el recurs contenciós administratiu número 02/3768/1997, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 22 d'octubre de 1997, de la Direcció General de Funció Pública, per la qual s'aproven les relacions de llocs de treball, Diari Oficial de la Generalitat Valenciana número 3.112, de 31 d'octubre de 1997.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a fi que puguen comparéixer en les esmentades actuacions, si ho estimen convenient, per mitjà d'un escrit com cal adreçat a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3645, del 15-12-1999 (1999/10780)

Informació pública de l'estudi de detall per a l'ordenació de volums d'unes parcel·les situades al carrer de Sant Lluís Bertran, números 34 al 48.
--------------------------------------------------------------------------------------------------------------------------------------------------

### Dades del document

Número de DOGV
:   3645

Data del DOGV
:   15-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10995


Organisme emissor
:   Ajuntament de Torrent

Tipus de document
:   Anunci

Informació pública de l'estudi de detall per a l'ordenació de volums d'unes parcel·les situades al carrer de Sant Lluís Bertran, números 34 al 48. [1999/F10435]
  
Per decret del tinent d'alcalde delegat d'Urbanisme número 2.417, d'11 de novembre de 1999, se sotmet a informació, pel termini de 20 dies hàbils, el projecte d'estudi de detall per a l'ordenació de volums d'unes parcel·les situades al carrer de Sant Lluís Bertran, números 34 al 48.
  
Durant el període esmentat qualsevol persona interessada podrà consultar l'expedient als locals de l'ajuntament, situats al carrer de Ramón y Cajal número 1 d'aquest municipi, i presentar-hi les al·legacions que estime convenients.
Diari Oficial de la Generalitat Valenciana


Sumari del DOGV 3438, del 19-02-1999 (1999/1398)

Concurs. Modificació de la data d’obertura d’ofertes per al servei de manteniment dels jardins i camps esportius.
-----------------------------------------------------------------------------------------------------------------

### Dades del document

Número de DOGV
:   3438

Data del DOGV
:   19-02-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/1398


Data del document
:   09-02-1999

Organisme emissor
:   Universitat Miguel Hernández d'Elx

Tipus de document
:   Concurs

Descriptors 

:   * zona verda
    * universitat
    * instal·lació esportiva
    * licitació

Concurs. Modificació de la data d'obertura d'ofertes per al servei de manteniment dels jardins i camps esportius. [1999/Q1398]
  
Resolució de 9 de febrer de 1999, de la Universitat Miguel Hernández d'Elx, per la qual es trasllada la data d'obertura pública d'ofertes del concurs públic obert per a la contractació del servei de manteniment dels jardins i camps esportius.
  
A la vista de la proposta elevada pel president de la mesa de contractació per tal de facilitar l'assistència dels diferents licitadors que es presenten a l'obertura pública de pliques per a la contractació mitjançant concurs públic, procediment obert, del servei de manteniment dels jardins i camps esportius de la Universitat Miguel Hernández d'Elx, publicat en el Diari Oficial de la Generalitat Valenciana (DOGV número 3.414, de 18 de gener de 1999), resolc:
  
Traslladar la data d'obertura pública d'ofertes al dia 23 de febrer de 1999, a les 12.00 hores, a la seu del Rectorat, passeig de Melcior Botella, s/n, polígon Carrus (Elx).
Diari Oficial de la Generalitat Valenciana


Sumari del DOGV 3484, del 29-04-1999 (1999/3891)

ORDRE de 20 d'abril 1999, de la Conselleria d'Ocupació, Indústria i Comerç, per la qual s'amplia la dotació pressupostària destinada a la concessió d'ajudes per a realització d'obres d'electrificació rural en l'exercici de 1999.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3484

Data del DOGV
:   29-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3891


Data del document
:   20-04-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * subministrament d'energia elèctrica
    * ajuda pública
    * suport econòmic
    * energia blana
    * regió rural

ORDRE de 20 d' abril 1999, de la Conselleria d'Ocupació, Indústria i Comerç, per la qual s'amplia la dotació pressupostària destinada a la concessió d'ajudes per a realització d'obres d'electrificació rural en l'exercici de 1999. [1999/3891]
  
Per mitjà de l'Ordre de 12 de novembre de 1998, de la Conselleria d'Ocupació, Indústria i Comerç, es regularen les ajudes per a la realització d'obres d'electrificació rural en l'exercici de 1999, i mitjançant l'Ordre de 8 de març de 1999, es van fer públics la línia de crèdit i l'import global màxim destinat a la concessió de les indicades ajudes.
  
Ateses les sol·licituds presentades i com que hi ha crèdit pressupostari disponible, d'acord amb el que s'ha establit en l'article 47 de la Llei d'Hisenda Pública Valenciana,
  
ORDENE
  
Article únic
  
Incrementar l'import global màxim de la dotació destinada a les ajudes convocades mitjançant l'Ordre de 12 de novembre de 1998, de la Conselleria d'Ocupació, Indústria i Comerç, sobre concessió d'ajudes en matèria d'electrificació rural, en 289.605.846 de pessetes que es finançaran a càrrec de la secció 11, programa 722.10, Ordenació i Promoció Industrial i Energètica, línia 706/000/99 (codi comptable 1.764).
  
València, 20 d' abril de 1999
  
El conseller d'Ocupació, Indústria i Comerç